Guanyu Zhou (Chinees: 周冠宇; pinyin: Zhōu Guànyǔ; gebore 30 Mei 1999) is 'n Chinese beroepsrenjaer wat tans deel is van UNI-Virtuosi Racing wat aan Formule Twee deelneem. Hy is deel van die Alpine Akademie, waar hy tans as die Alpine Formule 1-span se toetsbestuurder optree. Hy is deur Alfa Romeo gekontrakteer vir die 2022 Formule Een-wêreldkampioenskap. Hy was 'n lid van die Ferrari-bestuurdersakademie van 2014 tot en met 2018, en was die ontwikkelingsbestuurder vir die Formule E-span DS Techeetah in 2018. Zhou se loopbaan as beroepsrenjaer het in 2015 begin, toe hy deelgeneem het aan die Italiaanse F4 en die ADAC Formule 4-kampioenskappe onder Prema Racing. In 2016 ry hy onder Motopark in the Europese Formule 3-kampioenskap, en dan weer vir Prema Racing in 2017 en 2018. Zhou het met knortjorre (karting) begin toe hy 8 jaar oud was in China, maar in 2012 verhuis hy na die Verenigde Koninkryk om 'n meer mededingende omgewing te ervaar.